# **DECIZIA ETAPEI DE ÎNCADRARE**

## Nr. din

Ca urmare a notificării adresate de **REGIA NAȚIONALĂ A PĂDURILOR – ROMSILVA, DIRECȚIA SILVICĂ SUCEAVA**, cu sediul în mun. Suceava, B-dul 1 Mai, nr. 6, jud. Suceava, privind **“Planul de management integrat al sitului de importanță comunitară ROSCI0075 Pădurea Pătrăuți și Regulamentul de funcționare“**, înregistrată la APM Suceava cu nr. 1407/11.02.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 29.03.2019, a completărilor ulterioare depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat.

**decide:**

**Planul “Planul de management integrat al sitului de importanță comunitară ROSCI0075 Pădurea Pătrăuți și Regulamentul de funcționare“,** titular **REGIA NAȚIONALĂ A PĂDURILOR – ROMSILVA, DIRECȚIA SILVICĂ SUCEAVA,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

Motivele care au stat la baza emiterii deciziei de încadrare în procedura de evaluare strategică de mediu sunt următoarele:

* Planul de management este necesar pentru managementul conservării ariilor naturale protejate de interes comunitar și a rezervațiilor incluse.
* Planul de management are ca obiectiv general asigurarea și menținerea stării de conservare favorabilă a valorilor naturale pentru care a fost declarat Situl de Importanță Comunitară ROSCI0075 Pădurea Pătrăuți și rezervațiile incluse, în contextul în contextul utilizării durabile a resurselor naturale şi promovării dezvoltării comunităţilor locale.

**Caracteristicile și localizarea planului**

**Localizare.** Situl Natura 2000 ROSCI0075 - Pădurea Pătrăuți este localizat în Nord Estul României, în partea estică a județului Suceava, fiind reprezentat în principal de masivul păduros existent pe șeaua formată de Dealurile Dragomirnei. Suprafața sitului este de 8746 ha, iar în componența acesuia intră Rezervațiile naturale Pădurea Crujana și Făgetul Dragomirna. Rezervațiile naturale de pe raza sitului ROSCI0075 se suprapun în totalitate - Făgetul Dragomirna 134,8 ha – 100% - sau parțial - Pădurea Crujana 33,4 ha – 84,7% - cu suprafața acestuia. Localizarea suprapunerilor în cadrul sitului coincide cu cea a rezervațiilor: în partea centrală a sitului în cazul Făgetului Dragomirna, respectiv cea sudică în cazul Pădurii Crujana.

**Elementele de interes conservativ** pentru care situl ROSCI0075 - Pădurea Pătrăuți a primit statutul de arie protejată sunt:

* Habitatele prioritare: - Păduri de fag de tip *Asperulo-Fagetum,* 9130;
* Păduri dacice de stejar și carpen, 91Y0;
* Păduri aluviale cu *Alnus glutinosa* și *Fraxinus excelsior* *- Alno-Padion, Alnion incanae, Salicion albae*, 91E0\*.

Speciile de importanță comunitară conform Anexei II a Directivei C92/43/CEE a Consiliului Europei:

* Liliacul comun *- Myotis myotis,* 1324;
* Tritonul cu creastă *- Triturus cristatus*, 1166;
* Buhaiul de baltă cu burta galbenă **-** *Bombina variegata*, 1193;
* Buhai de baltă cu burta roșie *- Bombina bombina*, 1188;
* Croitorul alpin - *Rosalia alpina*, 1087;
* Carabul - *Carabus variolosus*, 4014.

Pe teritoriul sitului se mai regăsesc și alte specii importante de floră și faună: căprior *- Capreolus capreolus,* cerb carpatin - *Cervus elaphus,* cerb lopătar - *Dama dama,* pisică sălbatică - *Felis silvestris,* iepure - *Lepus europaeus,* mistreț - *Sus scrofa,* pochivnic - *Asarum europaeum,* vinariță - *Galium odoratum,* fag - *Fagus sylvatica*.

**Sopul Planului de management:** Menținerea stării favorabile de conservare a speciilor şi habitatelor pentru care a fost declarat Situl Natura 2000 ROSCI0075 - Pădurea Pătrăuți, în contextul promovării dezvoltării durabile a comunităților locale ce se găsesc în proximitatea sitului, prin asigurarea unui management durabil al resurselor naturale din zonă, în acord cu obiectivele de conservare specifice.

**Obiectivele principale ale Planului de management:**

1. Conservarea și managementul biodiversității al speciilor și habitatelor de interes conservativ;
2. Inventarierea/evaluarea detaliată și monitoringul biodiversității;
3. Administrarea și managementul efectiv al ariei naturale protejate și asigurarea durabilității managementului;
4. Comunicare, educație ecologică și conștientizarea publicului;
5. Utilizarea durabilă a resurselor naturale;
6. Turismul durabil prin intermediul valorilor naturale și culturale.

**Obiectivele specifice ale Planului de management:**

* Asigurarea conservării speciei, în sensul menținerii stării de conservare favorabilă, a speciilor protejate;
* Asigurarea conservării habitatului, în sensul menținerii stării de conservare favorabilă a habitatelor;
* Realizarea monitorizării stării de conservare a speciilor de interes conservativ;
* Realizarea monitorizării stării de conservare a habitatelor de interes conservativ;
* Funcționarea corelată a structurilor de administrare necesare;
* Materializarea limitelor pe teren și menținerea acestora;
* Urmărirea respectării regulamentului și a prevederilor Planului de management;
* Asigurarea finanțării/bugetului necesar pentru implementarea Planului de management;
* Asigurarea logisticii necesare pentru administrarea eficientă a ariei naturale protejate;
* Monitorizarea implementării Planului de management;
* Dezvoltarea capacității personalului implicat în administrarea/managementul ariei naturale protejate;
* Elaborarea/actualizarea Strategiei și a Planului de acțiune privind conștientizarea publicului;
* Implementarea Strategiei și a Planului de acțiune privind conștientizarea publicului;
* Promovarea utilizării durabile a resurselor forestiere;
* Elaborarea Strategiei de management a vizitatorilor;
* Implementarea Strategiei de management a vizitatorilor.

În planul de management nu sunt prevăzute lucrări de construcții.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

* planul de management propune desfăşurarea unor activități și luarea demăsuri restrictive pentru realizarea obiectivelor de management pentru aria naturală protejată ROSCI0075 - Pădurea Pătrăuți.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

* Conf. art.21, alin. 5 din OUG nr. 57/2007 ***privind regimul ariilor naturale protejate, conservarea habitatelor naturale,a florei şi faunei sălbatice*, cu modificarile si completarile ulterioare -** "Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management";
* Planurile de urbanism se vor integra cu obiectivele Planului de management al Sitului Natura 2000 ROSCI0075 Pădurea Pătrăuți.
* Planuri care au o legatura directa si sunt necesare pentru managementul ariei naturale protejate de interes comunitar ROSCI0075.
* Amenajamentele silvice au legătură directă cu managementul conservării ariilor naturale protejate și vor integra obiectivele de conservare a naturii, stabilite pentru ariile protejate peste care se suprapun. Ele vor integra inclusiv măsurile stabilite prin Planului de management al sitului Natura 2000 ROSCI0075 Pădurea Pătrăuți.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* Scopul planului de management propus este de a conserva habitatele şi speciile, la nivelul siturilor Natura 2000 și a rezervațiilor incluse.

*d) problemele de mediu relevante pentru plan sau program;* factori destabilizatori pentru fondul forestier (calamități):

* Presiunile/amenințările analizate în planul de management pentru speciile pentru care a fost declarat situl.

e*) relevanţa planului sau programului pentru implementarea legislaţiei naţionale şi comunitare de mediu;*

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului, transpusă în legislația națională prin H.G. nr. 1076/2004.
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.
* Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.
* Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.

**2.Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

* Planul de management va fi implemetat pe o perioadă de 5 ani, în conformitate cu prevederile acestuia și ale legislatiei în vigoare.
* prin măsurile/activitățile propuse nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

- nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;*

Unităţile administrativ-teritoriale peste care se suprapune Situl Natura 2000 ROSCI0075 Pădurea Pătrăuți, cu procent din aria naturală protejată sunt: Mitocu Dragomirnei 45,8; Pătrăuți 50,0; Zamostea 31,4; Zvoriștea 17,5; Șerbăuți 24,1; Adâncata 15,0; Dărmănești 7,6; Calafindești <1; Grămești <1.

*f) valoarea şi vulnerabilitatea arealului posibil a fi afectat, date de:*

Planul de management evaluează **presiunile, ameninţările** şi **activităţile** existente atât în interiorul cât şi în imediata vecinătate a ariilor protejate.

 *(i)* caracteristicile naturale speciale sau patrimoniul cultural; - este redusă pe perioada execuţiei lucrărilor silvice

 *(ii)* depăşirea standardelor sau a valorilor limită de calitate a mediului; - este redusă pe perioada execuţiei lucrărilor silvice

 *(iii)* folosirea terenului în mod intensiv; - este redusă pe perioada execuţiei lucrărilor silvice

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

 Planul de management are impact pozitiv, având ca scop conservarea habitatelor și speciilor pentru care a fost instituit situl și rezervațiile naturale incluse.

În conformitate cu prevedrile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea 49/2011:

- **art.21, alin. 4:** “Respectarea planurilor de management si a regulamentelor este obligatorie pentru administratorii ariilor naturale protejate, pentru autoritatile care reglementeaza activitati pe teritoriul ariilor naturale protejate, precum si pentru persoanele fizice si juridice care deţin sau care administrează terenuri şi alte bunuri şi/sau care desfasoară activităţi în perimetrul şi în vecinătatea ariei naturale protejate”

- **art.21, alin. 5**: “Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”

- **art 21. alin. 6**: „Autorităţile locale şi naţionale cu competenţe şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, dupa caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management".

 La data emiterii prezentei decizii, situl Natura 2000 ROSCI0075 Pădurea Pătrăuți se află în administrarea Agenției Nationale pentru Arii Naturale Protejate.

 Agenția Natională pentru Arii Naturale Protejate în calitate de administrator al situl Natura 2000 ROSCI0075 Pădurea Pătrăuți este de acord cu soluţia adoptată prin planul de management propus, punct de vedere exprimat prin Avizul nr. 694/28.06.2019, emis fără condiții.

 În arboretele încadrate în S.U.P. „M” – păduri supuse regimului de conservare deosebită – se vor aplica numai măsuri speciale de conservare, fiind exceptate de la procesul de producţie lemnoasă.

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
	+ Respectarea prevederilor din avizul administratorului sitului Natura 2000, Agenția Natională pentru Arii Naturale Protejate, nr. 694/28.06.2019, emis fără condiții.
	+ Titularul planului are obligatia sa intocmeasca si sa transmita anual la APM Suceava, pana la sfarsitul primului trimestru al anului ulterior realizarii monitorizarii (art. 27, alin. (3) din HG nr. 1076/2004) rezultatele planului de monitorizare a activitatilor prevazute in amenajamentul silvic.
	+ Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarele județene „Obiectiv” și „ Monitorul de Suceava” a anunţurilor publice privind prima versiune a **“Planului de management integrat al sitului de importanță comunitară ROSCI0075 Pădurea Pătrăuți și Regulamentul de funcționare“**, în zilele de 01.03.2019 şi 04.03.2019, până la luarea deciziei de încadrare nu au fost semnalate observaţii din partea publicului.
* Procesul verbal al Conderinței a II-a de amenajre pentru **“Planul de management integrat al sitului de importanță comunitară ROSCI0075 Pădurea Pătrăuți și Regulamentul de funcționare“**, a fost afişat pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.